Disgrifiad Swydd Staff Cymorth
	Teulu swyddi:
	Cyfathrebu

	Band cyflog:
	Band 2

	Ystod cyflog:
(pro rata)
	£33,233 - £42,727
Disgwylir i bob aelod newydd o staff ddechrau ar raddfa isaf y band priodol.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Cynghorydd Cyfathrebu ac Ymgysylltu

	Cyfeirnod: 
	MBS i'w gwblhau

	Swyddfa:
	Leticia Gonzalez

	Oriau gwaith:
	37 awr yr wythnos
Bydd angen gweithio gyda'r hwyr ac ar benwythnosau o bryd i’w gilydd.
Efallai y bydd yn ofynnol i ddeiliad y swydd weithio y tu allan i’r oriau gwaith arferol.

	Math o benodiad:
	 Dros dro am 12 wythnos 
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.


	Lleoliad:





	Senedd a’r swyddfa etholaethol
Efallai y bydd gofyniad i ddeiliad y rôl deithio ar gyfer y gwaith o bryd i'w gilydd.
Efallai y bydd yn ofynnol ymweld ag ystod o leoliadau ar draws fy etholaeth, gan gynnwys lleoliadau gwledig, lle mae’n bosibl na fydd trafnidiaeth gyhoeddus ar gael. 



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn (hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran).

	Sylwer y gwneir y penodiad yn amodol ar eirdaon a gwiriad diogelwch.




Y rôl
	Cyfathrebu

	Mae’r swyddi yn y teulu hwn yn cefnogi’r broses o ledaenu gwybodaeth i gynulleidfaoedd mewnol ac allanol, yn unol â'r fframweithiau rheoleiddio y mae Aelodau'n gweithredu o’u mewn. Bydd gweithgareddau'n cael eu cynnal ar lefel sy'n briodol i'r radd. Mae swyddi yn y teulu hwn yn gyfrifol am brosesau creadigol, cysylltiadau cyhoeddus, datganiadau i'r cyfryngau, cyfathrebu a chynhyrchu cyfryngau, cyhoeddiadau printiedig ac electronig, dylunio / rheoli cynnwys gwefan, a’r cyfryngau cymdeithasol. Mae'r swyddogaeth Gyfathrebu hefyd yn cynnwys cefnogi, cydgysylltu, llunio a rheoli cyfathrebiadau ysgrifenedig, gweledol a digidol. Gall y rolau hyn hefyd gynnwys rheoli a chydgysylltu digwyddiadau ymgynghori ac ymgysylltu yn unol â'r fframweithiau sy'n llywodraethu gweithgarwch yr Aelodau.
Mae’r prif nodweddion fel a ganlyn:
· Cynhyrchu syniadau, ymchwilio, creu, ysgrifennu a darparu amrywiaeth o ddeunyddiau cyfathrebu.
· Creu, cefnogi a rheoli ymgyrchoedd ar gyfer rhanddeiliaid mewnol ac allanol.
· Darparu cyngor technegol a chyfeiriad i’r Aelodau a staff eraill mewn perthynas â dewis a defnyddio amrywiol gyfryngau cyfathrebu.
· Strategaethau cyfathrebu rhagweithiol ac adweithiol.
· Datblygu a gweithredu prosiectau gydag asiantaethau amrywiol, gan gynnwys y sector cyhoeddus, y sector preifat a’r sector gwirfoddol. 
· Meithrin a chynnal perthynas â rhanddeiliaid.

	Diben y swydd

	Bydd Swyddog Cyfathrebu Band 2 sy’n gweithio i Aelod o’r Senedd yn gwneud gwaith ymchwil, y wasg a’r cyfryngau yn ôl yr angen, gan sicrhau bod negeseuon allweddol yn cael eu lledaenu i bobl drwy’r cyfrwng mwyaf priodol.




Manyleb y person

	Sgiliau ac ymddygiadau

	· Bod yn hyfedr o ran yr offer a'r cyfarpar arferol ar gyfer y swydd, er enghraifft, pecynnau meddalwedd safonol, a meddu ar brofiad o ddefnyddio cyfryngau ar-lein mewn cyd-destun gwaith.
· Sgiliau cyfathrebu llafar ac ysgrifenedig sydd wedi’u datblygu i raddau da. 
· Dealltwriaeth o'r angen i fynd i'r afael â gwahaniaethu, ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i'r materion hyn
· Bydd disgwyl iddynt gynllunio a rheoli’r llwyth gwaith eu hunain o fewn cyfyngiadau arferion a gweithdrefnau sefydledig.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Dealltwriaeth gref o'r fframweithiau cyfreithiol a rheoleiddiol y mae’r Aelodau a’r Grwpiau yn gweithredu ynddynt. Mae hyn yn cynnwys fframweithiau’r Senedd (safonau ymddygiad, gwariant ac ati) yn ogystal â fframweithiau ehangach a chyffredinol (dyletswyddau cyfreithiol). Y gallu i roi cyngor gwybodus i’r Aelodau a chydweithwyr ar y materion hyn.
· Yn meddu ar brofiad o dirwedd y cyfryngau ac yn defnyddio'r arbenigedd hwn i ddatblygu strategaethau cyfryngau blaengar a rhagweithiol. Profiad o gynghori ar gamau gweithredu gan y cyfryngau ar lefel uwch a chefnogi timau i ddatblygu ymgyrchoedd.
· Yn gallu dylanwadu ar agenda'r cyfryngau drwy gynllunio ymlaen llaw yn rhagweithiol ac yn datblygu strategaethau i ddiogelu a gwella enw da. Mae gwybodaeth a dealltwriaeth o dechnegau ymdrin â'r cyfryngau, gan gynnwys llunio cynllun cyfathrebu, yn ofyniad allweddol.
· Gwybodaeth am y gyfraith ac arfer da sy'n gysylltiedig â diogelu data a diogelwch gwybodaeth.
· Profiad a dealltwriaeth ymarferol o’r gyfraith ac arfer da sy’n gysylltiedig ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor cymwys.
· Profiad o roi mesurau diogelu cymesur ar waith mewn perthynas â phlant ac oedolion sy’n agored i niwed. 

	Meini prawf dymunol

	· Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru.
· Deall amcanion a gwerthoedd plaid yr Aelod, a blaenoriaethau gwleidyddol yr Aelod neu'r Grŵp.  Bod yn gyfforddus â pholisïau ac amcanion y blaid, ynghyd â’i dull o wasanaethu'r gymuned.
· Trwydded yrru lawn, gyfredol y DU, ynghyd â mynediad at gerbyd sydd wedi'i yswirio at ddibenion gwaith.

	Cymwysterau

	· Yn dangos profiad o amrywiaeth o weithdrefnau gwaith sy’n deillio o brofiad gwaith perthnasol; 
· a/neu gymhwyster galwedigaethol, er enghraifft, NVQ neu gymhwyster cyfatebol ym maes y cyfryngau neu gyfathrebu.

	Sgiliau iaith

	· Dymunol: Y gallu i weithio drwy gyfrwng y Gymraeg a’r Saesneg 
· Gellir cynnwys sgiliau iaith ychwanegol yma os ydynt yn briodol i'r rôl.





Prif ddyletswyddau

	Cyfathrebu a chysylltiadau â'r cyfryngau

	· Gweithredu fel y prif gyswllt cyfryngau, gan ymgysylltu â newyddiadurwyr a darlledwyr.
· Ysgrifennu datganiadau i'r wasg a briffiau i'r cyfryngau.
· Rheoli ymddangosiadau yn y cyfryngau a pharatoi ar gyfer cyfweliadau, gan gynnwys drafftio negeseuon allweddol.

	Rheoli’r cyfryngau digidol a’r cyfryngau cymdeithasol

	· Rheoli'r naws ar gyfer cyfathrebu ar y cyfryngau cymdeithasol.
· Creu cynnwys amlgyfrwng o ansawdd uchel (graffeg, fideos, ffeithluniau).
· Gweithio gyda'r tîm cyfathrebu ehangach a'r swyddog cyfryngau cymdeithasol i sicrhau cyfathrebu cydlynol.

	Ymgysylltu â’r cyhoedd a rheoli rhanddeiliaid

	· Rheoli perthnasoedd â rhanddeiliaid allweddol.
· Goruchwylio’r gwaith o lunio cylchlythyrau a thaflenni
· Trefnu a hyrwyddo cyfarfodydd cyhoeddus, digwyddiadau ac ymweliadau yn yr etholaeth.
· Cynghori’r Aelod ynghylch negeseuon cyhoeddus a chyfleoedd ymgysylltu cymunedol.
· Sicrhau cysondeb mewn negeseuon ar draws pob platfform.

	Goruchwyliaeth

	· Goruchwylio i sicrhau bod yr holl ddeunyddiau cyfathrebu yn cydymffurfio â rheolau'r Senedd.

	Rhwymedigaethau yn y gweithle

	Diogelu data / diogelwch gwybodaeth:
· Rheoli’r prosesau a’r trefniadau sy’n galluogi’r Aelod i gydymffurfio â’i rwymedigaethau sy’n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Cefnogi a chynghori’r Aelod yn y broses o gydymffurfio â rhwymedigaethau sy'n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Cefnogi a chynghori’r Aelod o ran cydymffurfio â’u rhwymedigaethau sy'n ymwneud â diogelu plant ac oedolion agored i niwed, yn unol â deddfwriaeth a chodau ymarfer perthnasol.

	Materion eraill

	· Gweithredu o fewn y gyfraith a’r fframweithiau rheoleiddio y mae’r Aelodau a’r Grwpiau yn gweithredu o’u mewn, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.

